Folkevalgt revisor

|  |  |  |
| --- | --- | --- |
| Opgave  | Uden godkendt revisor | Med godkendt revisor |
| Bilagskontrol (evt. stikprøver) |
| Sikre at forretningsgange og godkendelsesprocedure er forsvarlige og overholdt  | x | x |
| Vurder om vandværkets midler anvendes forsvarligt  | x | x |
| Kontrol af sparsommelighed  | x | x |
| Kontroller korrekt kontering af bilag  | x |  |
| Kontroller, at der kun er udgifter iht. vandforsyningslovens §52a | x |  |
| Budget og regnskab |
| Sammenhold budget med regnskab og bed om forklaring på væsentlige afvigelser  | x | x |
| Kontroller, at generalforsamlingens beslutninger efterleves  | x | x |
| Kontrollere at hvile i sig selv-princippet overholdes (der må ikke opspares flere penge, end der skal anvendes til investeringer de næste 3 til 5 år, medmindre der er særlige grunde hertil) | x | x |
| Kontroller, at kommunen har godkendt taksterne.  | x | x |
| Kontrol af regnskab |
| Afstem bank og kassebeholdning  | x |  |
| Uanmeldt eftersyn af kasse og bank  | x |  |
| Afstem medlemsliste med opkrævede takster  | x |  |
| Kontroller korrekt periodisering af bilag, så de er medtaget i det rigtige år | x |  |
| Afstem lån  | x |  |
| Investeringer aktiveres og afskrives | x |  |
| Kontrol, at Erhvervsstyrelsens vejledning om årsregnskab overholdes (Vejledningen er fra januar 2016 for små vandværker)  | x |  |

Ovenstående liste er ikke udtømmende.

Hvis revisor finder grund til at foretage andre kontroller, bør disse også udføres.

Hvis den godkendte revisor ikke påtegner regnskabet med en revisionserklæring med sikkerhed, vil opgaverne for folkevalgt revisor være som i kolonnen **uden godkendt revisor**.

Krav om uafhængighed

Den folkevalgte revisor skal være uafhængig og må ikke:

* Være medlem af bestyrelsen
* Stå i et afhængighedsforhold til ledelsen eller bestyrelsen
* Være ansat i vandværket
* Være familiemedlem til en ansat eller et bestyrelsesmedlem.